Og så kom det nye tag op
Publiceret 6. april 2014 af Nicolai Heilbuth
Så blev det tid til at få lagt det nye tag op.
Det blev til en lang arbejdsdag, men resultatet blev til gengæld også super flot. Hjørnet op mod kiosken er nu også blevet overdækket. Det har givet mulighed for et ekstra overdækket hjørne hvor der er plads til borde og bænke. Det skal vi nok få stor glæde af i den kommende sæson.
Vi blev desværre forhindret i at male striber og curbs på banen, da det regnede hele dagen. I det hele taget mangler de sidste småting rundt omkring før vi er helt klar til sæsonen. Så hvis nogen af de medlemmer, som ikke kunne deltage til arbejdsdagen, har lyst til at give en hånd med, siger i bare til.
I øvrigt vil vi godt sige stor tak til Michael Klitsgård, Jan Kjær og Claus Christensen som havde valgt, helt frivilligt, at komme og give os en hånd med. Det er vi super glade for!
Vi siger tak til alle fremmødte for en hyggelig dag, som ud over arbejdet også bød på masser af hygge og god mad fra kiosken. Under alle omstændigheder endte vi med et resultat som alle NMRCs medllemmer kan være stolte af.